લોકસભા ચૂંટણી 2014માં બહુમતી પ્રાપ્ત કરતાની સાથે જ નરેન્દ્ર મોદીનું દિલ્હી પ્રયાણ નિશ્ચિત બની ગયું. આમ છતાં નરેન્દ્ર મોદી વડાપ્રધાન તરીકેની શપથ લેતા પહેલા ગુજરાતના પોતાના તમામ બાકી કામો પૂર્ણ કરવાનું નહીં ચુક્યાં. ગુજરાતના બાકી કર્મો પૂર્ણ કરવા માટે જ તેઓ છેલ્લા પાંચ દિવસથી સતત સક્રિય હતાં અને આજે સાંજે તેઓ માતા હીરાબેનને મળ્યા બાદ ‘આવજો ગુજરાત' કહી દિલ્હી રવાના થઈ ગયાં.